
 IN NOMINE PATRIS ET FILII ET SPIRITUS SANCTI.  Ego Walterus, Dei gratia Lingonensis episcopus, presentibus et posteris universis cognoscendum transmitto quod  Gerardus miles de Cupis et soror ejus Dameta et ejusdem Damete liberi Symon et Anelina dederunt in elemosinam ecclesie Morimundi quicquid juris habebant intra fines Anglicurie, in agris, pratis, pascuis, aquis et silvis, decimis et in  omnibus, pratum etiam unum extra fines juxta veterem  stratam, et in omnibus silvis de Danphele glandem et faginam et ligna ad marrimagium et ad focum faciendum et ad  omnes usus, et vanam pasturam per totam terram suam  sine dampno faciendo. Quod si factum fuerit, sine justicia  restituetur. Concesserunt etiam jamdicte ecclesie Morimundi omnia quibus illa die investita erat quite imperpetuum  possidenda. Calumpnias quoque et querelas quascumque habebant  erga eandem ecclesiam ex toto guerpiverunt. Quod si jamdictus Gerardus aut soror ejus aut sororis heredes fratres Morimundi de predictis inquietaverint, dominus Symon Clarimontis promisit quod eos pacem tenere faceret et ad hujus rei confirmationem, sigillo meo sigillum suum apposuit. Testes : Einardus  de Burduns, Stephanus Cordinus, Humbertus filius Morelli, Drogo  de Danphele. ANNO AB INCARNATIONE DOMINI MILLESIMO  CENTESIMO SEPTUAGESIMO SEXTO.